NaiveNeuron/SloPal huggingface dataset:
Blanár, Juraj, podpredseda NR SR (2021-02-25):
Pán poslanec. Vážení páni poslanci, ja chápem, že to môže vyvolávať emócie, avšak držme sa rokovacieho poriadku a v prvom rade snažme sa zdržiavať nejakých osobných útokov, ktoré idú na ľudskú podstatu. Argumenty sú dôležité podľa môjho názoru a poprosím vás, aby sme zachovali aj dôstojnosť v tejto rokovacej sále. Pán poslanec, pardon, pani poslankyňa Majorová Garstková ako ďalšia s faktickou poznámkou, nech sa páči.
Paška, Pavol, predseda NR SR (2012-07-31):
(Hlasovanie.) 138 prítomných, 60 za, 77 proti, 1 sa zdržal, 1 nehlasoval. Neschválili sme návrh.
Šimečka, Michal, podpredseda NR SR (2024-04-19):
Ďakujem veľmi pekne. A teraz požiadal o slovo spravodajca pán poslanec Malatinec. Nech sa páči.
Grendel, Gábor, podpredseda NR SR (2023-06-20):
Ďakujeme za informáciu. Prerušujem rokovanie o tomto bode programu. Nasledujúcim bodom je druhé čítanie o vládnom návrhu zákona o verejnom, verejnej osobnej doprave a o zmene a doplnení niektorých zákonov. Vládny návrh zákona má parlamentnú tlač 1587, spoločná správa výborov má tlač 1587a. Opäť prosím pána ministra dopravy o odôvodnenie tohto návrhu zákona. (Rokovanie o vládnom návrhu zákona o verejnej osobnej doprave a o zmene a doplnení niektorých zákonov , tlač 1587.)
Jurinová, Erika, podpredsedníčka NR SR (2013-09-04):
Ďakujem pekne, pán minister. Dávam slovo spoločnému spravodajcovi z ústavnoprávneho výboru, predsedovi tohto výboru, poslancovi Róbertovi Madejovi, aby informoval Národnú radu o výsledku rokovania výborov a aby odôvodnil návrh a stanovisko gestorského výboru.
Laššáková, Jana, podpredsedníčka NR SR (2015-09-23):
Pán poslanec Kvasnička.
Laššáková, Jana, podpredsedníčka NR SR (2015-11-26):
Ďakujem pekne za oznámenie, kto bude zastupovať neprítomných členov vlády. A teraz vás prosím, pán predseda, aby ste v limite 15 minút odpovedali na vám adresované otázky podľa vyžrebovaného poradia. Prvá otázka je od poslanca Zoltána Daniša, ktorý je prítomný, a otázka znie: „Vážený pán predseda vlády, Bezpečnostná rada Slovenskej republiky 25. 11. 2015 prerokovala opatrenia v boji proti terorizmu. Môžete nám, prosím, priblížiť závery z tohto rokovania?“ Poprosím vás o odpoveď.
Paška, Pavol, predseda NR SR (2012-12-11):
Ďakujem pekne. Otváram rozpravu. Nemám písomnú prihlášku do rozpravy. Pýtam sa, či chce niekto vystúpiť v rozprave ústne. Pán poslanec Matovič, nech sa páči. Končím možnosť sa prihlásiť do rozpravy.
P. Abrhan, poslanec: (2007-11-26):
Vy ste vystúpili za poslanecký klub SMER – sociálna demokracia. Žiaľ, k tejto téme ste sa vôbec nevyjadrili. Aj po vašom vystúpení pre mňa nie je zrejmé, aké je stanovisko poslaneckého klubu SMER – sociálna demokracia. A ešte jednu krátku poznámku. Hovorili ste k opozícii, že voliči vás odmietli. Nuž, my sme sa so svojimi názormi a so svojím presvedčením uchádzali o podporu voličov. Pripúšťam, že boli iné strany, ktoré získali a presvedčili lepšie voličov a získali viac voličov a viac percent. To je možno náš príbeh prvý. Sú možné aj iné príbehy iných politikov, ktorí kandidujú vždy za tie strany, ktoré sú momentálne populárnejšie. (Potlesk.)
Kozelová, Monika, poslankyňa NR SR (2022-02-22):
Pán Pellegrini, pán kolega, ja si veľmi dobre pamätám na vaše klamstvá. Vy si spomeňte na keltské pamiatky, spomeňte si na to, ako sme sedeli na odbornej komisii, na ktorej ste nám tvrdili, že bude ešte jedna a že zachránime keltské pamiatky. Vy si spomeňte na to, ako ste rozkrádali vy pri stavbe garáží, pri stavbe celej tej krásnej betónovej záhrady. Viete, koľko stál meter štvorcový tej betónovej záhrady? Najdrahší betón na svete, 3 300 eur meter štvorcový. Jedno garážové státie 48-tisíc, prosím pekne. Podľa architektov to bolo 10-tisíc na jedno státie. Vy ste ho postavili za 48-tisíc. Agresivita? Pán Guspan, keď na mňa vrieskal, že kto ma platí, či ma platí Denník N? Ja si to veľmi dobre pamätám. Čiže vy máte najmenej čo hovoriť o nejakom rozkrádaní a o podobných veciach, lebo u vás to bolo normálne na bežnej, na bežnej báze. (Reakcia z pléna.) No to áno, podávali ste mi ruku a tvrdili ste, že tie pamiatky zachránime. Kde sú, povedzte mi! (Reakcia z pléna.) Tie tri, tie tri? Ten dvaapolmetrový múr keltský, ktorý ste zbúrali? Ten, a tvrdili ste, že to je nejaká, že to bola len nejaká maličká blbosť keltská, to ste tvrdili na tlačovke, prosím vás pekne. Však tu sa o čom bavíme? Ja len dúfam, že príde raz aj na tých všetkých, ktorí tie keltské pamiatky zlikvidovali tu. Keď si tu celý svet, všetci archeológovia na svete ťukali na hlavu, či sme my normálni, že tu búrame pamiatky, ktoré boli o dvesto rokov staršie ako Koloseum. O dvesto rokov staršie! Čiže o tomto ste vy, pán Pelegrini. Takže vy tu nehovorte o ministrovi Mikulcovi, vy sa pozrite sám na... (Prerušenie vystúpenia časomerom.)
Ďuriš Nicholsonová, Lucia, podpredsedníčka NR SR (2019-02-12):
Dve faktické poznámky na vaše vystúpenie. Končím možnosť prihlásiť sa s faktickou. Pán poslanec Poliačik, nie je v rokovacej sále. Pán poslanec Žarnay, nech sa páči.
Bugár, Béla, podpredseda NR SR (2019-05-22):
Takže vážené, no, panie poslankyne tu nie sú, takže vážení páni poslanci, máme už aj spravodajcu pána Jurzycu. Takže v rozprave vystúpi pán poslanec Matovič. Nech sa páči. (Pokračovanie rokovania o návrhu poslanca Národnej rady Slovenskej republiky Igora Matoviča na vydanie zákona, ktorým sa mení a dopĺňa zákon Národnej rady Slovenskej republiky č. 120/1993 Z. z. o platových pomeroch niektorých ústavných činiteľov Slovenskej republiky v znení neskorších predpisov , tlač 1484.)
Paška, Pavol, predseda NR SR (2014-05-29):
Chcete reagovať ešte, pán minister?
Zs. Simon, poslanec: (2009-04-28):
Teraz, ak dovolíte, by som prešiel k tomu svojmu návrhu k vládnemu návrhu zákona, ktorým sa mení a dopĺňa zákon č. 578/2004 Z. z. Dovolím si vystúpiť k tomuto vládnemu návrhu zákona a upozorniť na § 27, ktorý ustanovuje zdravotníckych pracovníkov. V ustanovení § 27 odsek 2 a 3 sa týka aj osôb, ktoré neštudovali konkrétne zdravotníctvo, ale sa podieľajú na poskytovaní zdravotnej starostlivosti a sú takisto veľmi potrební. Napríklad genetik, biológ, chemik, veterinár a ďalší. Takúto funkciu plnia aj veterinárni lekári a veterinárni asistenti pracujúci v rôznych zdravotníckych zariadeniach v širokom spektre vedeckých odborov – mikrobiológia, patológia, histológia a ďalšie vedné odbory, ktoré sú často priamo orientované na zachovanie alebo prinavrátenie zdravia ľudí. Alebo študujú zákonitosti rozvoja ochorení u človeka či medzidruhových prenosov ochorení, či je to vtáčia chrípka, alebo dnes aktuálna prasacia chrípka. V pôsobnosti Ministerstva obrany Slovenskej republiky je konštituovaná vojenská veterinárna služba ako integrovaná súčasť vojenského zdravotníctva, respektíve súčasť vojenskej poľnej nemocnice. V tomto celku plní úlohy v oblasti verejného zdravotníctva a prevencií ochorení. Nielen pri prevencii zoozón, ale i prevencii rýchlej diagnostiky humánnych ochorení. V spoločnej správe ale je uvedený bod 2, ktorým sa mení pôvodné znenie § 27 ods. 2, a to tak, že zdravotníckym pracovníkom, ktorí neštudovali zdravotníctvo na strednej alebo vysokej škole môže byť len, kto bude logopéd, psychológ alebo laboratórny diagnostik. Takéto ustanovenie ale vylučuje všetky osoby, ktoré sa podieľajú na zdravotníctve, alebo ich priamo neštudovali – biológ, genetik, fyzik, veterinár. Navrhované znenie priamo ovplyvní aj ustanovenie odseku 3, ktoré nebolo ale zmenené, a to tak, že profesionálny vojak, zdravotnícky pracovník by mohol byť iba logopéd, psychológ a laboratórny diagnostik, ale už nie chemik, genetik, mikrobiológ či veterinár. Z uvedeného dôvodu preto navrhujem bod 2 spoločnej správy vyňať na osobitné hlasovanie a navrhujem neprijať návrh, ktorý je v spoločnej správe, ale navrhujem, aby zostal v pôvodnom znení. Takéto ustanovenie, pokiaľ by prešlo, by mohlo nepriamo pôsobiť na naše zahraničné jednotky, ktoré máme v Afganistane v poľných nemocniciach, v protichemických jednotkách, pretože oni sú profesionálni vojaci. Stratia status profesionálneho vojaka z dôvodu, že nebudú spĺňať tie kritériá, ktoré ustanoví tento zákon o vzdelaní a práve preto navrhujem pôvodné znenie, ktoré je dostatočne široké a zdravotníckym pracovníkom ustanovuje aj fyzickú osobu vykonávajúcu iné povolanie, ako sú zdravotnícke povolania. To znamená, že je to rozhodne širšie, a preto by som sa prikláňal k tomu, aby zostalo pôvodné znenie tak, ako to predložilo samotné ministerstvo, respektíve vláda, pretože má síce niektoré úskalia, ale osobne som presvedčený, že tie úskalia sa dajú ľahšie prekonať, ako vystaviť slovenské misie v zahraničí riziku, že vojaci sa budú musieť vrátiť, respektíve nebudú môcť zostať v zahraničí vykonávať, pretože to má priamy dosah. Ďakujem pekne.
Hrnčiar, Andrej, podpredseda NR SR (2019-06-19):
Šesť faktických poznámok. Nech sa páči, pani poslankyňa Grausová.
Figeľ, Ján, podpredseda NR SR (2014-10-14):
Ďakujem pekne. Týmto sme vyčerpali všeobecnú rozpravu, ktorú týmto vyhlasujem za skončenú. Pán minister, ako navrhovateľ chcete sa vyjadriť? Nech sa páči.
Gibalová, Monika, poslankyňa NR SR (2013-02-12):
... ktorí ste v parlamente od 4. volebného obdobia, si možno spomeniete, že som sa pokúšala 3-krát predložiť návrh na spravodlivejšiu valorizáciu dôchodkov. A po prvýkrát to bolo za vašej vlády v roku 2010. Znášala som preto až zúrivý odpor od koaličných poslancov, ale aj od jednotlivcov, ktorí mi podobne ako vtedy, aj dnes píšu maily aj listy vyjadrujúce nesúhlas s takýmto návrhom. Prešli tri roky a sami ste navrhli takýto spôsob valorizácie dôchodkov pevnou sumou ako nástroj na pomalé vyrovnávanie priepastných rozdielov medzi tzv. starodôchodcami a dôchodcami s vyšším dôchodkom. (Neutíchajúci ruch v sále.) Dokonca ste prijali aj argumentáciu postupného oslabovania zásluhovosti v prvom pilieri. Vážené dámy a páni, nenechajte takýto návrh ležať v parlamentom koši opäť 3 roky. Ďakujem.
Rošková, Ľubica, poslankyňa NR SR (2012-12-05):
Ďakujem. A teraz prosím, pán predseda, dajte hlasovať o návrhu zákona ako o celku s odporúčaním gestorského výboru schváliť ho.
Šeliga, Juraj, podpredseda NR SR (2020-07-14):
Pán poslanec Mazurek s reakciou na faktické poznámky.
J. Kvorka, poslanec: (2009-06-23):
Výbor Národnej rady Slovenskej republiky pre sociálne veci a bývanie ako gestorský výbor pri prerokovaní o návrhu na vyslovenie súhlasu Národnej rady Slovenskej republiky s Dohovorom Medzinárodnej organizácie práce o inšpekcii práce v priemysle a v obchode č. 81 z roku 1947 Slovenskou republikou podáva Národnej rade Slovenskej republiky podľa § 79 ods. 1 a § 88 zákona Národnej rady Slovenskej republiky o rokovacom poriadku Národnej rady Slovenskej republiky v znení neskorších predpisov túto spoločnú správu výborov Národnej rady Slovenskej republiky o prerokovaní uvedeného návrhu. Predseda Národnej rady Slovenskej republiky rozhodnutím z 21. mája 2009 č. 1107 pridelil návrh na prerokovanie Ústavnoprávnemu výboru Národnej rady Slovenskej republiky a Výboru Národnej rady Slovenskej republiky pre sociálne veci a bývanie. Ako gestorský výbor určil Výbor Národnej rady Slovenskej republiky pre sociálne veci a bývanie. Gestorský výbor nedostal do 12. júna 2009 žiadne stanovisko poslancov Národnej rady Slovenskej republiky, ktorí nie sú členmi výborov Národnej rady Slovenskej republiky, ktorým bol návrh pridelený, podľa § 75 ods. 2 zákona Národnej rady Slovenskej republiky. Vysloviť súhlas s návrhom odporučili Výbor Národnej rady Slovenskej republiky pre sociálne veci a bývanie uznesením z 9. júna 2009 č. 249 a Ústavnoprávny výbor Národnej rady Slovenskej republiky uznesením z 10. júna 2009 č. 664. Z uznesení výborov Národnej rady Slovenskej republiky, ktoré návrh prerokovali, nevyplývajú žiadne návrhy. Gestorský výbor na základe stanovísk výborov k návrhu na vyslovenie súhlasu Národnej rady Slovenskej republiky s Dohovorom Medzinárodnej organizácie práce o inšpekcii práce v priemysle a v obchode č. 81 z roku 1947 Slovenskou republikou vyjadrených v uzneseniach uvedených v III. časti tejto spoločnej správy odporúča Národnej rade Slovenskej republiky v súlade s § 88 ods. 2 a 3 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky a podľa čl. 86 písm. d) Ústavy Slovenskej republiky vysloviť s ním súhlas a rozhodnúť, že Dohovor Medzinárodnej organizácie práce o inšpekcii práce v priemysle a v obchode Slovenskou republikou je medzinárodná zmluva podľa čl. 7 ods. 5 Ústavy Slovenskej republiky, ktorá má prednosť pred zákonmi. Gestorský výbor určil spoločného spravodajcu výborov poslanca Jána Kvorku informovať Národnú radu o výsledku rokovania výborov a odôvodniť návrh a stanovisko gestorského výboru a predložiť návrh na uznesenie Národnej rady Slovenskej republiky, ktorý tvorí prílohu spoločnej správy. Spoločná správa výborov Národnej rady Slovenskej republiky o prerokovaní návrhu bola schválená uznesením Výboru Národnej rady Slovenskej republiky pre sociálne veci a bývanie zo 16. júna 2009 č. 264. Skončil som, pán predseda. Prosím, otvorte rozpravu.
Martinák, Ľuboš, poslanec NR SR (2018-10-16):
Ďakujem za slovo. Pán poslanec Zsolt Simon, v krátkosti zareagujem na tvoje vystúpenie. Či sa ti to páči, alebo nie, tvoje vystúpenie mi pripadalo vytrhávanie z kontextu niektorých vecí a jednoznačných súvislostí. Podľa môjho názoru tento zákon práve naopak je potrebný, pretože voda, či chceme, alebo nie, je strategickou a bude čím ďalej tým viac strategickou surovinou. Každý tu spomínal, zvlášť ty, pani Zemanová, ale aj vy, len čiste Žitný ostrov, jedná sa až o 10 chránených vodohospodárskych oblastí. Ďalej, pán Zsolt Simon, hovoríte, že to nikoho iného veľmi nepostihuje, len poľnohospodárov a bude to mať negatívny vplyv na ich činnosť, na podnikateľské prostredie. Jedno si musíme uvedomiť, že táto ochrana vôd skutočne predstavuje určité obmedzenia činností, ale len obmedzenia činností, nie zákaz činností. To je jednoznačne vydefinované v § číslo 3 ohľadom obmedzení činností. Tak čo chceme mať? Chceme naďalej takto robiť a nemať kvalitné vody, alebo naopak? Môžeme aj sledovať tohtoročné obdobia a tohtoročnú jeseň. Je obrovský, ale skutočne obrovský deficit vôd. Pozrite sa do svojich studní, ktorí máte doma studňu pri súkromnom dome. Ďalej hovoríte, že len niektoré ministerstvá to zaväzuje, nezaväzuje ministerstvo hospodárstva. Keď si všimnete § 14, a síce výkon kontroly, jednoznačne je dané, že, v § 7 až v § 12, kto všetko zabezpečuje kontrolu, okrem iného aj okresný úrad. A ten šéf okresného úradu musí vedieť... (Prerušenie vystúpenia časomierou.)
Grendel, Gábor, podpredseda NR SR (2022-02-18):
Šesť faktických poznámok na vystúpenie pána ministra. Končím možnosť prihlásiť sa s faktickými. Ako prvý pán poslanec Boris Susko.
Paška, Pavol, predseda NR SR (2014-09-23):
Pán poslanec Šebej.
Ľ. Mušková, poslankyňa: (2007-05-11):
Druhá poznámka. Vláda, škoda, že si s týmto návrhom nevyšiel ešte v opozícii, lebo bolo by ozaj vhodné, keby vláda aj v minulom období mala priame prenosy, ja by som to bola veľmi uvítala. No a po tretie, skutočne si uvedomujem, že sa nedá nejakým spôsobom tlačiť na televíziu, má sama svoju radu atď., ale cez legislatívu, ako si sám povedal, je to možné a práve preto takýmto spôsobom ideme. Ďakujem.
Vörös, Péter, poslanec NR SR (2017-02-02):
Ďakujem za slovo. Ďakujem za slovo, pán predsedajúci. Výbor Národnej rady Slovenskej republiky pre vzdelávanie, vedu, mládež a šport ako gestorský výbor podáva Národnej rade Slovenskej republiky podľa § 79 ods. 1 zákona Národnej rady Slovenskej republiky č. 350/1996 Z. z. o rokovacom poriadku spoločnú správu výborov o výsledku prerokovania návrhu zákona. Národná rada Slovenskej republiky uznesením zo 6. decembra 2016 č. 367 sa uzniesla prerokovať návrh poslankyne Národnej rady Slovenskej republiky Evy Smolíkovej v druhom čítaní a prideliť ho týmto výborom: ústavnoprávnemu výboru a výboru pre vzdelávanie, vedu, mládež a šport. Ako gestorský výbor určila výbor pre vzdelávanie, vedu, mládež a šport a určila lehoty na jeho prerokovanie. Výbory prerokovali návrh zákona v lehote určenej uznesením Národnej rady Slovenskej republiky. Iné výbory o návrhu zákona nerokovali. Gestorský výbor konštatuje, že do začatia rokovania o návrhu zákona nedostal žiadne stanoviská od poslancov podané podľa § 75 ods. 2 zákona o rokovacom poriadku Národnej rady Slovenskej republiky. K návrhu poslankyne zaujali výbory Národnej rady Slovenskej republiky tieto stanoviská: Ústavnoprávny výbor Národnej rady Slovenskej republiky v uznesení č. 138 zo 17. januára 2017 a výbor pre vzdelávanie, vedu, mládež a šport v uznesení č. 47 z 26. januára 2017. Zhodne odporúčajú návrh zákona schváliť so zmenou uvedenou v časti IV spoločnej správy. Gestorský výbor odporúča Národnej rade Slovenskej republiky hlasovať o uvedenej zmene s odporúčaním ju schváliť. Gestorský výbor na základe stanovísk výborov odporúča Národnej rade návrh poslankyne schváliť v znení doplňujúceho návrhu. Spoločná správa výborov Národnej rady Slovenskej republiky bola schválená uznesením Výboru Národnej rady Slovenskej republiky pre vzdelávanie, vedu, mládež a šport, gestorským výborom, z 27. januára 2017 č. 60. Týmto uznesením výbor ma zároveň poveril, aby som na schôdzi Národnej rady Slovenskej republiky informoval o výsledku rokovania výborov, stanovisku a návrhu gestorského výboru a predkladal návrhy podľa príslušných ustanovení zákona o rokovacom poriadku Národnej rady Slovenskej republiky. Ďakujem, pán predsedajúci, skončil som. Prosím vás, otvorte rozpravu.
A. Belousovová, podpredsedníčka NR SR: (2008-05-14):
Teraz dávam slovo spravodajkyni, ktorú určil navrhnutý gestorský výbor, výbor pre sociálne veci a bývanie, pani poslankyni Kláre Sárközy. Nech sa páči, pani poslankyňa.
Bartek, Michal, poslanec NR SR (2023-11-15):
Ďakujem veľmi pekne za slovo. No, pán kolega Ledecký, začnem úplne od začiatku vášho vystúpenia, kedy ste sa opäť ako mnoho vašich predrečníkov dotkli trinástych dôchodkov a musím povedať, že vám nie je hanba ako členovi a predstaviteľovi bývalej vládnej koalície niečo hovoriť o 13. dôchodku. Veď to bol práve počin bývalej vlády. Prvý počin, jeden z prvých počinov, kedy zrušila plnohodnotný 13. dôchodok a nahradila ho len nejakou chabou dávkou. A za tie tri roky ste len na 13. dôchodku pripravili slovenských seniorov o 1,5 mld. eur. To je jednoducho fakt, tak teraz tu, prosím, nelamentujte. No a keďže ste sa dotkli aj tej témy, čo sa týka verejného obstarávania, som šokovaný, že vy ako človek, ktorý pozná slovenskú samosprávu, ja ako podpredseda Trenčianskeho kraja sa tejto téme tiež venujem. Je naozaj smutné, keď idete podozrievať niekoho, že na základe toho, že je všeobecný tlak na zjednodušení verejného obstarávania, podozrievate, že niekto si na tom chce robiť nejaké kšeftíky alebo biznisy. Komplikovaný zákon o verejnom obstarávaní v súčasnej podobe je kotvou pre regióny Slovenska, ktorá sa musí raz a navždy odstrániť. Ďakujem.
Hrnčiar, Andrej, podpredseda NR SR (2017-09-12):
Končím možnosť nahlásiť sa s faktickými poznámkami. Nech sa páči, pani poslankyňa Grausová.
Poliačik, Martin, poslanec NR SR (2014-09-17):
Ďakujem, pani predsedajúca. Dávam procedurálny návrh, aby bolo rokovanie pléna prerušené až do chvíle, kým neskončí rokovanie zahraničného výboru a výboru pre európske veci. Aj ľudia, ktorí sa chceli zúčastniť rozpravy k tomuto zákonu, sú dole a pre niektorých poslancov jednoducho nie je možné byť na dvoch miestach zároveň. Nie je súčasťou normálneho chodu parlamentu, aby výbory zasadali, zvlášť dva naraz, počas rokovania pléna. Preto prosím, prerušte rokovanie, až kým výbory neskončia. Ďakujem.
P. Paška, predseda NR SR: (2007-10-18):
(Hlasovanie.) 137 prítomných, 59 za, 75 proti, 3 sa zdržali. Konštatujem, že tento návrh sme neodsúhlasili. Ďalej, pani spravodajkyňa.
Pleštinská, Zita, poslankyňa NR SR (2020-09-24):
Ďakujem, pán predsedajúci. Pán kolega Peter Kmec, ďakujem za tvoje vystúpenie v rozprave. V duchu sa tak pýtam, že ako mohla vyzerať rozprava medzi tebou a pánom kolegom Blahom, si diplomat, ktorý pôsobil ako veľvyslanec v USA, aj z toho dôvodu poznáš situáciu rovnako ako pán minister. Dúfam, že kolega Blaha ma neobviní, že niečo od teba chcem. Myslím, že konštelácia ľudí, ktorí majú v zahraničnej politike svoj prežitý príbeh, vytvorí jednotnú národnú pozíciu v zahraničnej politike. Ďakujem pekne.
M. Číž, podpredseda NR SR: (2008-06-25):
Vážení kolegovia, ja som nevymenovával všetky tie veci, ktoré sú logické, ktoré sa navzájom vylučujú. Konštrukcie typu, že ako opäť ste zamerali ten zrak ako teda veľmi výkonným mikroskopom, že vlastne Fico visí na gatiach J & T a podobne. No J & T uvádza, v dnešných novinách som čítal, že spravuje majetok klientov a neviem koho za 89 mld. a vlastný má nejakých 14 alebo 19, nemal som okuliare dobré, tak neviem, či 14, alebo 19. Pokiaľ ja viem, tak, a pamätám si na vaše vystupovanie k tomu, keď sme povedali, že letisko v Bratislave je národný zdroj, že Železnice Slovenskej republiky majú strategický význam a sú národným zdrojom Slovenskej republiky. O niektorých ďalších, ani neviem, či to má význam vymenovávať. My sme povedali, že nie, že toto zostane v majetku Slovenskej republiky, pokiaľ to trošku len bolo možné. Takže kto a kedy zarobili tieto skupiny tých 89 mld., či 15, alebo neviem koľko miliárd vo vlastnom portfóliu? Veď tam sú elementárne logické nezmysly! S čím máme diskutovať? To, že pán Mikloš sa nestretával s finančnými skupinami, veď ste ich generovali, pán Mikloš, to súhlasím. Je to ale úplne prirodzené. My sme dokonca ani na túto tému, že sa stretávate s finančnými skupinami, nikdy ani nič nehovorili, lebo to je logický nezmysel. Minister financií v kapitalistickej krajine, kde štát prakticky nemôže byť investorom a môže byť, len teda poskytovať rôzne formy štátnej pomoci, úplne logicky musí konzultovať s investormi tak zahraničnými a tak domácimi a hľadať riešenia. Ak my sme mali výhrady voči J & T a sme ich prezentovali verejne na rozdiel od vás ix-krát predtým, bolo to vtedy, že mali sme pocit, že spôsoby, ktorými nadobudnú majetok a ktorými ho užívajú, nie je v súlade s verejným záujmom. To je všetko.
Jánoš, Vladimír, poslanec NR SR (2010-07-08):
Sľubujem. (Potlesk.)
Hrnčiar, Andrej, podpredseda NR SR (2017-09-11):
Ďalší v rozprave vystupuje pán poslanec Mihál. Nech sa páči, máte slovo.
Hrnčiar, Andrej, podpredseda NR SR (2017-09-13):
Pán poslanec, uplynul čas. Ďalším vystupujúcim v rozprave je pán poslanec Heger. (Reakcia z pléna.) Aha, teda, pardon...
P. Hrušovský, predseda NR SR: (2003-06-19):
K. Ondriaš, poslanec: Ďakujem pekne, pán minister, za vyčerpávajúcu odpoveď. Ale predsa by som chcel ešte položiť otázku. Myslíte si, že navýšenia na vedu a techniku budú stačiť, aby sa zabránilo signifikantnému úniku mozgov zo Slovenska? Lebo o toto mi ide.
Grendel, Gábor, podpredseda NR SR (2021-06-15):
Pán poslanec Štefan Kuffa s faktickou poznámkou.
Ďuriš Nicholsonová, Lucia, podpredsedníčka NR SR (2018-11-29):
Teraz dávam slovo spoločnému spravodajcovi z výboru pre financie a rozpočet poslancovi Balážovi, aby informoval Národnú radu o výsledku rokovania výborov a aby odôvodnil návrh a stanovisko gestorského výboru.
M. Hort, podpredseda NR SR: (2009-04-22):
A teraz dávam slovo spravodajcovi, ktorého určil navrhnutý gestorský výbor pre sociálne veci a bývanie, pánovi poslancovi Jánovi Kvorkovi, aby nás oboznámil s úvodnou spravodajskou informáciou. Nech sa páči, pán poslanec.
B. Bugár, podpredseda NR SR: (2003-06-18):
Otváram všeobecnú rozpravu a pýtam sa, či sa hlási niekto do rozpravy ústne, nakoľko som nedostal žiadnu písomnú prihlášku do rozpravy. Konštatujem, že nikto. Vyhlasujem rozpravu o tomto bode programu za skončenú. Pristúpime k hlasovaniu. Najskôr budeme hlasovať podľa § 73 ods. 3 rokovacieho poriadku o návrhu, či postúpime tento návrh zákona do druhého čítania. Pán spravodajca, nech sa páči, môžete uviesť prvé hlasovanie. J. Hurban, poslanec: Áno, ďakujem, pán predsedajúci. Odporúčam, aby sa Národná rada Slovenskej republiky uzniesla podľa § 73 ods. 3 písm. c) rokovacieho poriadku na tom, že odporučí tento návrh prerokovať v druhom čítaní. Pán predsedajúci, dajte, prosím, o tomto mojom návrhu hlasovať.
Dostál, Ondrej, poslanec NR SR (2018-10-23):
Ďakujem, pán predsedajúci. Keďže ide o vecne zhodný návrh s predchádzajúcim návrhom, uskutočnila sa spoločná rozprava, v ktorej vystúpili traja poslanci. Nebol podaný žiadny pozmeňujúci ani doplňujúci návrh. Pán predsedajúci, dajte, prosím, hlasovať o tom, že Národná rada prerokuje návrh zákona v druhom čítaní.
V. Veteška, podpredseda NR SR: (2005-10-25):
R. Nemcsics, poslanec: Ďakujem pekne, pán predsedajúci. Vážené pani poslankyne, vážení páni poslanci, Výbor Národnej rady Slovenskej republiky pre hospodárstvo, privatizáciu a podnikanie svojím uznesením z 11. októbra 2005 ma určil za spravodajcu k návrhu zákona o ochrane niektorých rozhlasových programových služieb a televíznych programových služieb a služieb informačnej spoločnosti (tlač 1319). Je to v súlade s § 73 ods. 1 zákona o rokovacom poriadku. Podávam v prvom čítaní spravodajskú informáciu o tomto predmetnom návrhu zákona a konštatujem, že uvedený návrh spĺňa z formálnoprávnej stránky všetky náležitosti uvedené v § 67 a § 68 zákona o rokovacom poriadku, ako i náležitosti určené v legislatívnych pravidlách. Zo samotného znenia návrhu zákona je zrejmý účel navrhovanej právnej úpravy. Osobitná časť dôvodovej správy obsahuje odôvodnenie jednotlivých ustanovení. Tento návrh zákona obsahuje doložku zlučiteľnosti s právom Európskych spoločenstiev a s právom Európskej únie. Problematika návrhu právneho predpisu je upravená v práve Európskych spoločenstiev a nie je upravená v práve Európskej únie. Vychádzajúc z oprávnení, ktoré pre mňa ako spravodajcu vyplývajú, odporúčam, aby sa Národná rada Slovenskej republiky uzniesla v zmysle § 73 ods. 3 písm. c) rokovacieho poriadku na tom, že po rozprave odporučí uvedený návrh zákona prerokovať v druhom čítaní. Zároveň v súlade s rozhodnutím predsedu Národnej rady Slovenskej republiky zo 6. októbra 2005 č. 1351 podľa § 71 rokovacieho poriadku Národnej rady navrhujem, aby návrh zákona prerokovali nasledovné výbory: Ústavnoprávny výbor Národnej rady, Výbor Národnej rady Slovenskej republiky pre hospodárstvo, privatizáciu a podnikanie, Výbor Národnej rady Slovenskej republiky pre vzdelanie, vedu, šport, mládež a kultúru a médiá a za gestorský výbor budem navrhovať Výbor Národnej rady Slovenskej republiky pre hospodárstvo, privatizáciu a podnikanie. Odporúčam, aby výbory predmetný návrh zákona prerokovali po rozprave v druhom čítaní vo výboroch do 30 dní a v gestorskom výbore do 31 dní. Ďakujem pekne, pán predsedajúci, otvorte, prosím, rozpravu.
Suja, Miroslav, poslanec NR SR (2020-04-28):
Pôjde asi po rade, dúfam, že som dodržal. Pán poslanec Gyimesi, ďakujem. Pán poslanec Pčolinský, ten..., programové..., alebo dá sa povedať, program našej strany má niekoľko strán, ale zámerne, nie je tu, ale zámerne nebol zverejnený. Osobne som bol na jednej vedeckej konferencie s pánom ministrom, kde predsedal alebo viedol tú konferenciu pán Gogoľa, ktorý na niekoľkých stranách zverejnil náš plán. Takže toto bolo ako úmyslom poškodiť ĽSNS, ako ochrane životného prostredia, lesníctva, pôdohospodárstva sa viacerí členovia našej strany dlhodobo venujú, ja asi 12 rokov, ale aj tak myslím, že nie som odborník, na to sú oveľa lepší. A ďakujem, že ste ma pochválil, aj keď pred asi dvoma hodinami ste mi vykrikoval, že mám prázdnu hlavu, ale beriem to. Pán poslanec Surček, asi, budem rád, keď sa dajú nejaké dobré návrhy, a že sa podporia a nebude sa hľadieť na to, z akej strany sú. Čo sa týka životného prostredia, myslím, že by sme mohli nájsť spoločnú reč. Pán poslaný Gabánik, poslanec Habánik, ďakujem a súhlasím s vami. No a, Filip, takisto.
Pčolinský, Peter, podpredseda NR SR (2022-12-02):
Prezentujeme sa a hlasujeme. (Hlasovanie.) Prítomných 124, za 71, proti 4, zdržalo sa 47, nehlasovali 2. Návrh sme schválili. Pristúpime teda k tretiemu čítaniu o návrhu zákona. Otváram rozpravu. Utíšte sa, páni poslanci! Otváram rozpravu v rámci tretieho čítania. Hlási sa niekto do rozpravy? Nikto. Uzatváram možnosť prihlásiť sa do rozpravy a vyhlasujem rozpravu za skončenú. Prihlási, pristúpime k hlasovaniu o návrhu zákona ako o celku. Pán spoločný spravodajca, prosím, uveďte odporúčanie gestorského výboru.
Paška, Pavol, predseda NR SR (2013-01-31):
Dámy a páni, budeme pokračovať v rokovaní. Poprosím pána ministra práce a sociálnych vecí Jána Richtera, aby uviedol vládny návrh zákona číslo 5 o službách zamestnanosti. (Rokovanie o vládnom návrhu zákona, ktorým sa mení a dopĺňa zákon č. 5/2004 Z. z. o službách zamestnanosti a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony, tlač 362.)
Blaha, Ľuboš, podpredseda NR SR (2024-01-16):
Pán poslanec, nemáte tu citovať rokovací poriadok, máte hovoriť legislatívne a gramatické úpravy k tomu, o čom rokujeme. Nech sa páči.
Krátky, Rastislav, poslanec NR SR (2023-12-19):
Mne sa veľmi páčil ten príklad s tou motorovou pílou, obrazný, ako ten, myslím, že z Argentíny, jak si dobre pamätám, kandidát kandidoval a povedal, že urobí krátky proces s prebujnelým aparátom. Tak niečo obdobné paralelne sedí aj na koalíciu, ktorí tiež v podstate mohli kandidovať, tak obrazne, s motorovou pílou, lebo v podstate tak režú a rúbu ten legislatívny proces. Už teraz by sa dala celkom plná nástenka hanby toho, že koľko legislatívnych, skrátených legislatívnych konaní sme tu mali a mali vlastne falošné odôvodnenia, že sa jedná o napríklad nejaké závažné hospodárske škody, ktoré nám hrozia. No proste masaker motorovou pílou v Národnej rade, ktorý sa našťastie nedarí, lebo máme možnosti to rozobrať do šróbiku a pozrieť sa pod kapotu tomu, čo pripravili, aby rýchlo prešlo. A zisťujeme, že sú to nekvalitné návrhy a napríklad aj tento a osobne dúfam napríklad, že taký ďalší, ďalší návrh na ďalší masaker motorovou pílou pre monopolný úrad sa nepodarí. Dúfam, že pán Michelko si to rozmyslel a nevystúpi so svojím pozmeňovacím návrhom a že sa nepokúsi tento nezávislý úrad v podstate vrhnúť do područia vlády. Takže uvidíme, že čo nás čaká ďalej. Máme avizované legislatívne smršte od ministra životného prostredia, tak dúfam, že ho vianočné, vianočná nálada, vianočný čas, aj keď však to je také zbožné prianie, že by ho to odradilo a vrátili by sme sa k štandardnému legislatívnemu procesu.
J. Liška, minister obrany SR: (2005-07-06):
Vážený pán predsedajúci, vážené panie poslankyne, vážení páni poslanci, prosím vás, aby ste vyslovili súhlas s predloženou dohodou. Ďakujem.
Ďuriš Nicholsonová, Lucia, podpredsedníčka NR SR (2018-06-19):
V rozprave teraz vystúpi písomne prihlásená poslankyňa pani Zemanová, ale nevidím ju v rokovacej sále. Takže otváram teraz možnosť prihlásiť sa do rozpravy ústne. Končím možnosť prihlásiť sa do rozpravy. Neprihlásil sa nikto. Týmto vyhlasujem rozpravu k tomuto bodu za skončenú. Pán minister, chcete niečo dodať v rámci záverečného slova? Nech sa páči.
Horváth, Zoltán, poslanec NR SR (2010-12-02):
Pán predsedajúci, prosím, teraz dajte hlasovať o druhom návrhu pána poslanca Ondruša.
Laurenčík, Milan, podpredseda NR SR (2021-10-22):
Vážené panie poslankyne, vážení páni poslanci, otváram štvrtý rokovací deň 48. schôdze Národnej rady Slovenskej republiky. O ospravedlnenie neúčasti na dnešnom rokovaní 48. schôdze Národnej rady Slovenskej republiky požiadali poslanci: pán poslanec Vladimír Baláž, Ján Ferenčák, Dušan Galis, Jozef Habánik, Stanislav Mizík, Boris Susko, Peter Žiga. Na zahraničnej pracovnej ceste je poslanec, pán podpredseda Gábor Grendel, Juraj Krúpa a pán poslanec Peter Osuský. Podľa schváleného programu teraz pristúpime k druhému čítaniu o návrhu na vyslovenie súhlasu Národnej rady s Partnerskou dohodou o vzťahoch a spolupráci medzi Európskou úniou a jej členskými štátmi na jednej strane a Novým Zélandom na strane druhej. Návrh vlády má tlač 490 a spoločná správa výborov má tlač 490a. Návrh vlády odôvodní pán minister zahraničných vecí a európskych záležitosti Slovenskej republiky, pán Ivan Korčok, prosím ho, aby sa ujal slova. (Rokovanie o návrhu na vyslovenie súhlasu Národnej rady Slovenskej republiky s Partnerskou dohodou o vzťahoch a spolupráci medzi Európskou úniou a jej členskými štátmi na jednej strane a Novým Zélandom na strane druhej , tlač 490.)
Laššáková, Jana, podpredsedníčka NR SR (2012-09-27):
Žiada si záverečné slovo spravodajca? Nie. Prerušujem rokovanie o tomto bode programu a budeme pokračovať hlasovaním. Chvíľočku. Pán poslanec Kaník, procedurálne.
J. Jasovský, poslanec: (2002-12-12):
Domnievam sa, že Národná rada zváži túto ponuku a bude ju akceptovať. Ďakujem pekne.
Heger, Eduard, poslanec NR SR (2017-12-06):
... a tým pádom ale tá osoba tej, už končím, už končím. Aha, tam. Dobre, dobre, už by som mohol... (Reakcia z pléna.) Nie, už naozaj končím. Chcem len tento príbeh dokončiť, že ťažko sa to tým manželkám vysvetľuje a teda je tam vysoká pravdepodobnosť a ťažko vyvrátiteľná, že ten manžel nemá milenku. A teraz si môžme každý zameniť vo svojej mysli, že koho milenka je našej vlády. Takže tu by som to chcel ponechať. Ďakujem vám za vašu pozornosť, aj za to, že ste mi udelili viac času a že som to mohol teda natiahnuť a že ste ma nevypískali. Takže veľká vďaka. Teším sa na diskusiu, teším sa na príspevky všetkých vás, kolegov, pretože toto je naozaj veľký zákon. A myslím si, že je dobré, aby sme mu venovali dostatočnú pozornosť a diskutovali tak plošnejšie, pretože môžu z toho vzniknúť veľmi dobré podnety a možno sa nimi aj vládna koalícia bude inšpirovať. Ja mám teda jednu vec nachystanú, ale tú si asi nechám ešte ako také malé prekvapenie na ústnu rozpravu. To bude už len taká, taká delikatesa. Ďakujem pekne. (Potlesk.)
Hrnčiar, Andrej, podpredseda NR SR (2017-11-30):
Ďakujem. Nech sa páči, pán poslanec Dostál.
Hrnčiar, Andrej, podpredseda NR SR (2017-03-28):
Reakcia na faktické poznámky, pán poslanec Farkašovský.
M. Kotian, poslanec: (2008-04-11):
Konkrétne aj v Českej republike po viacerých neúspešných pokusoch predkladá Potravinárska komora Českej republiky návrh zákona obmedzujúci nekalosúťažné konanie, zdôrazňujem nekalosúťažné konanie, obchodných reťazcov, účinnosť by mohol nadobudnúť už v roku 2008. Podstatou návrhu je povinnosť obchodných reťazcov s obratom vyšším ako 2 mld. korún do 6 mesiacov od vstupu zákona do platnosti vytvoriť si vlastný etický kódex. Dodržiavanie by kontroloval Protimonopolný úrad Českej republiky a v prípade zistenia nedostatkov by mohol reťazcu uložiť pokutu až do výšky 10 mil. českých korún, prípadne desatiny z ročného obratu. Cieľom zákona je obmedzenie nekalých praktík – zdôrazním slovo nekalých, lebo toto sa stále opakuje – v obchodných reťazcoch, zrušenie rôznych vymáhaných poplatkov a ukončenie znevýhodňovania niektorých dodávateľov. Kľúčom je donútenie reťazcov zverejňovať požiadavky, ktoré bude následne kontrolovať Protimonopolný úrad. Ďakujem.
Blanár, Juraj, podpredseda NR SR (2023-05-03):
Hlasovať navrhuje pani spravodajkyňa v utorok o 11. hodine. Prerušujem rokovanie o tomto bode programu. A chcem sa spýtať, či je súhlas na to, aby sme ešte prerokovali bod, ktorý je pred nami a mal by byť veľmi rýchly. Ak áno, tak je to bod programu, je to návrh na zvolenie predsedu a člena Dozornej rady Úradu pre dohľad nad zdravotnou starostlivosťou, je to parlamentná tlač 1581. Poprosím opäť pána ministra Hirmana, aby v zastúpení ministra zdravotníctva tento návrh predniesol. (Rokovanie o návrhu na zvolenie predsedu a člena Dozornej rady Úradu pre dohľad nad zdravotnou starostlivosťou , tlač 1581.)
Bugár, Béla, podpredseda NR SR (2017-11-30):
Pardon, že som si to dovolil, len nedalo mi to. (Hlasovanie.) Takže prítomných 127, za 116, zdržalo sa 10 poslancov, 1 nehlasoval. Konštatujem, že aj tento návrh sme schválili. Chcem sa opýtať, vzhľadom k tomu, čo som už avizoval, že niektorí poslanci ma oslovili, že zajtra by mohol byť problém aj s uznášaniaschopnosťou, či by sme nezrušili zajtra o jedenástej hlasovanie. Áno, nie. Takže prezentujme sa a hlasujme. Hlasujeme o tom, že zajtra o jedenástej nie je hlasovanie. (Hlasovanie.) Prítomných 131 poslancov, za 77, proti 52, 2 sa zdržali hlasovania. Ešte pred tým, čo by sme mali pokračovať v ďalšom alebo ďalším zákonom, dovoľte, aby som v mene celej Národnej rady poprial všetko dobré k dnešným teda meninám Andrejom. Máme tu viacerých (potlesk, reakcie z pléna) Andrej, Ondrej, pre Maďara, to je jedno, viete. Ináč, oni sľúbili, že keby náhodou začala fungovať aj naša jedáleň, že by nás pozvali, ale zatiaľ nefunguje, takže nepozvú nikde. Takže krátka prestávka a budeme pokračovať. Takže aj pán poslanec Dostál, aj vám prajeme všetko dobré. (Potlesk.) (Prestávka.) (Po prestávke.)
Zmajkovičová, Renáta, podpredsedníčka NR SR (2012-12-14):
Pani poslankyňa, vy žiadate pána poslanca Viskupiča?
Mierna, Anna, poslankyňa NR SR (2021-05-12):
Pán predsedajúci, odhlasovali sme posledné pozmeňujúce, doplňujúce návrhy, dajte hlasovať o tom, že prerokovaný návrh zákona prerokujeme v treťom čítaní ihneď.
Pellegrini, Peter, predseda NR SR (2015-11-10):
Prezentujme sa a hlasujme o návrhu pána spravodajcu prerokovať návrh zákona v treťom čítaní ihneď. (Hlasovanie.) Prítomných 126 poslancov, za hlasovalo 122 poslancov, zdržali sa 4 poslanci. Sme v treťom čítaní . Otváram rozpravu v rámci tretieho čítania. Končím možnosť prihlásiť sa do rozpravy. Vyhlasujem ju za skončenú. Pán spravodajca.
Klus, Martin, poslanec NR SR (2017-05-12):
Príjemný, dobrý deň, ďakujem pekne za slovo, pán predsedajúci. Ja budem veľmi stručný, ja by som sa rád len navrhovateľov opýtal, do akej miery konzultovali tento návrh zákona s tými, ktorí dnes prevádzkujú jazykové školy na Slovensku. Pretože najmä na vysokých školách, kde pôsobím, resp. keď komunikujem s kolegami na stredných školách, najmä riaditeľmi, čelíme tomu problému, kedy nie sú dnes dostatočne pripravení, jazykovo, uchádzači o štúdium a mám teraz na mysli predovšetkým uchádzačov napríklad z Ukrajiny, začína byť veľkým a silným trendom najmä na východe Slovenska, že sa nám hlásia na školy. A nie je žiadnym tajomstvom, že sú krajiny, ktoré práve na tomto majú postavený dokonca biznis model, ako napríklad Austrália, kde práve cez jazykové kurzy je možné prichádzať legálne do krajiny a Austrálčania si nevedia vynachváliť tento režim, tento systém, pretože majú týchto uchádzačov pod kontrolou. Samozrejme, naučia sa aj jazyk, čo je tiež veľmi podstatné, a v konečnom dôsledku sú veľkým prínosom aj ekonomickým pre krajinu. Takže možnože ešte by som sa rád opýtal, do akej miery ste riešili toto vo vašom návrhu zákona. Ďakujem pekne.
Pellegrini, Peter, predseda NR SR (2015-03-12):
Pristúpime teraz k hlasovaniu o bodoch, ktoré sme prerokovali. Poprosím spoločnú spravodajkyňu z výboru pre pôdohospodárstvo a životné prostredie pani poslankyňu Magdu Košútovú, aby uviedla hlasovanie v druhom čítaní o vládnom návrhu zákona, ktorým sa mení a dopĺňa zákon č. 7/2010 Z. z. o ochrane pred povodňami (tlač 1351), bod 14 schváleného programu. Nech sa páči, pani poslankyňa, máte slovo. (Hlasovanie o vládnom návrhu zákona, ktorým sa mení a dopĺňa zákon č. 7/2010 Z. z. o ochrane pred povodňami v znení zákona č. 180/2013 Z. z. a ktorým sa mení zákon č. 364/2004 Z. z. o vodách a o zmene zákona Slovenskej národnej rady č. 372/1990 Zb. o priestupkoch v znení neskorších predpisov (vodný zákon) v znení neskorších predpisov , tlač 1351.)
Sloboda, Radovan, poslanec NR SR (2020-07-07):
Ďakujem za slovo, pán predsedajúci. Pán poslanec Uhrík, ja som počúval váš príspevok, vy ste celý čas od začiatku do konca v podstate hovoril o tom, ako čerpanie eurofondov je zlé. Všetko, že je zlé na tom, všetko je na tom zlé, je to skorumpované, že sa nemáme zapredať a tak ďalej a tak ďalej, a zakončil ste to s tým, že aj nečerpanie vlastne nie je zlé. Tak keby ste nám vysvetlil, že čo je dobré.
P. Gabura, poslanec: (2009-04-21):
Pán kolega, ja by som tiež bol veľmi rád, keby sme toto mohlo uplatniť en bloc na všetkých kontrolórov, ale musíme brať do úvahy reálnu situáciu v súčasnosti a to je, že zhruba štvrtina miest kontrolórov nie je obsadená, dodnes nie je obsadená. A potom v skutku ten model vytvára, že jeden kontrolór spravuje viacero obcí, vytvára úplne iný prístup toho kontrolóra ku kontrole financií. Myslím, že je omnoho viac nezávislý, ako keď ten kontrolór priamo pochádza z toho mesta, ako keď je priamo osobne známy alebo viac-menej známy poslancom, ktorí ho volia. Problém je, čo sa týka odmeňovania? Však predsa keby bol zvolený kontrolór, tak sa nájde spôsob alebo je tam navrhnutý spôsob, ktorý prihliada na odmeňovanie, tak ako je odmeňovaný starosta a primátor. Tam nevidím žiaden problém. Problém ale v tejto chvíli vidím, že ZMOS vlastne sa vyjadril tak, že podporil, aby sme niečo robili v tomto. Totiž ZMOS permanentne bombarduje akúkoľvek zmenu, ktorá má byť prísnejšia na kontrolný mechanizmus. Ja som si pozorne prečítal, keď sa predkladal ústavný zákon, a to Najvyšší kontrolný úrad keď dostal kompetenciu, aj keď veľmi planú kompetenciu, kontrolovať obce a samosprávy. A ZMOS sa vždy bude brániť. A ja si myslím, že práve toto je dobrý signál, že takéto vyjadrenie ZMOS dal. To znamená, že sme na dobrej ceste. Chcem povedať, že dvojkoľajnosť sa tu nezavádza, pretože v tejto chvíli keď nazývate toto dvojkoľajnosťou, tak dvojkoľajnosť tu aj teraz funguje, ako sme spomenuli, menšie obce, viacero obcí robí jeden kontrolór a mestá už vzhľadom na obsah kontrol, vzhľadom na tú vyťaženosť majú zriadené už inštitúty kontrolórov. Takže ja si myslím, že skôr či neskôr dôjdeme k tomu, že tento spôsob je dobrý, že je potrebné, aby sme práve takýmto spôsobom vytvorili nezávislosť, väčšiu nezávislosť kontrolóra voči poslancom. Apropo, poslanci schvaľujú 30 % odmeny súčasnému kontrolórovi. Apropo, my kvalifikačné požiadavky na kontrolóra nemáme vytiahnuté tak, aby spĺňali kritériá dobrého kontrolóra, pretože požadujeme len úplné stredoškolské vzdelanie. A v hocijakej inštitúcii, hocikde je požadované minimálne vysokoškolské vzdelanie. Takže ja si myslím, že aj touto diskusiou sme načreli do mnohých problémov, ktorými sa práve dotýkame tohto prekrývania kontroly v samosprávach. Ja chcem ešte záverom poďakovať za diskusiu. Ja rozhodne budem naďalej s týmto pracovať. A ako som v úvode záverom povedal, hľadajme spoločne cestu ako spriehľadniť, ako vyčistiť všetky finančné toky tak, aby nebolo ani náznaku o tom, že nejaká skrytá alebo akákoľvek korupcia sa v tejto spoločnosti uplatňuje. Ďakujem.
Bugár, Béla, podpredseda NR SR (2017-10-10):
Pán poslanec Viskupič, môžte reagovať.
Blanár, Juraj, podpredseda NR SR (2021-03-18):
Ďakujem, pani poslankyňa. Dávam teraz slovo spoločnej spravodajkyni z výboru pre zdravotníctvo pani poslankyni Monike Kaveckej, aby informovala Národnú radu o výsledku rokovania výborov o tomto návrhu zákona a aby odôvodnila návrh a stanovisko gestorského výboru. Skôr ako pani poslankyňa, videl som ju tu, že je niekde nablízku, príde, chcem opraviť informáciu, ktorú som predtým dal, kolegovia z výboru pre európske záležitosti ma informovali, že zasadnutie výboru pre európske záležitosti bude o 12.00 hodine. Takže ešte raz, všetci členovia výboru pre európske záležitosti aby vedeli, že o 12.00 dnes bude zasadnutie. Poprosím, kolegovia, keby ste pani kolegyňu Kaveckú upozornili, videl som ju, že je tu niekde, možno si len odskočila. Krátku prestávku vyhlasujem. (Prestávka.) (Po prestávke.)
B. Bugár, podpredseda NR SR: (2003-12-04):
(Hlasovanie.) Prítomných 131, za 1, proti 115, zdržalo sa 14 a 1 nehlasoval. Konštatujem, že tento bod sme neschválili. B. Brestenská, poslankyňa: Prosím, dajte hlasovať o bode 22 s návrhom neschváliť.
Valocký, Jozef, poslanec NR SR (2019-05-13):
Vážený pán predsedajúci, vážené kolegyne, kolegovia, v súlade s § 80 ods. 1 zákona o rokovacom poriadku som bol určený Výborom Národnej rady pre zdravotníctvo za spravodajcu k návrhu uvedeného zákona (tlač 1349). Predpokladám, predkladám informáciu k predloženému návrhu zákona. Návrh zákona spĺňa z formálnoprávnej stránky náležitosti uvedené v rokovacom poriadku a v Legislatívnych pravidlách tvorby zákonov. Zo znenia uvedeného návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú zo zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali ústavnoprávny výbor, Výbor Národnej rady Slovenskej republiky pre zdravotníctvo. Za gestorský výbor navrhujem Výbor Národnej rady pre zdravotníctvo. Odporúčam, aby predmetný návrh zákona výbory prerokovali do 17. júna 2019 a v gestorskom výbore do 18. júna 2019. Pán predsedajúci, otvorte rozpravu. Ďakujem.
Glváč, Martin, podpredseda NR SR (2017-03-22):
Ďakujem. S faktickými poznámkami dvaja poslanci. Ukončujem možnosť prihlásenia sa. Pán poslanec Grendel, nech sa páči.
Hrušovský, Pavol, podpredseda NR SR (2010-10-22):
Pán podpredseda, nerušte poslancov, prosím vás.
Pellegrini, Peter, podpredseda NR SR (2020-09-17):
S reakciou na faktické pán poslanec Muňko.
Žiga, Peter, podpredseda NR SR (2024-01-17):
Pán poslanec Dostál.
I. Mikloš, podpredseda vlády a minister financií SR: (2003-04-09):
Na rozšírenie kompetencie centra je však potrebné personálne doplniť centrum o odborníkov v oblasti ekotoxikológie, biológie, veterinárnej medicíny, biochémie, technickej chémie, mikrobiológie, farmakológie a matematickej štatistiky a materiálne ho dobudovať. Návrhom zákona sa bude novelizovať zákon č. 145/1995 Z. z. o správnych poplatkoch v znení neskorších predpisov a vyžaduje si tiež novelu zákona č. 163/2001 Z. z. o chemických látkach a chemických prípravkoch. Návrh bol prerokovaný a schválený vládou Slovenskej republiky dňa 26. februára 2003. Vážený pán podpredseda, vážené panie poslankyne, vážení páni poslanci, prosím vás o podporu tohto zákona.
Šimečka, Michal, podpredseda NR SR (2024-05-02):
Ďakujem pekne. Pán poslanec Dostál, nech sa páči.
Kollár, Boris, predseda NR SR (2023-02-09):
Prosím, prezentujme sa a hlasujeme. (Hlasovanie.) Prítomných 129 poslancov, za 94, zdržalo sa 30, nehlasovali 5. Konštatujem, že sme tento návrh schválili. Teraz budeme hlasovať o bode 62 schváleného programu, ktorým je prvé čítanie o návrhu poslancov Kučeru, Nemca, Drábikovej a Polláka na vydanie zákona, ktorým sa mení a dopĺňa zákon č. 138/2019 Z. z. o pedagogických zamestnancoch a odboro... a odborných asistentoch, je to tlač 1387. Spravodajcom je člen výboru pre vzdelávanie, vedu, mládež a šport pán poslanec Marek Šefčík. Prosím ho, aby hlasovanie uviedol. (Hlasovanie o návrhu poslancov Národnej rady Slovenskej republiky Karola Kučeru, Richarda Nemca, Lucie Drábikovej a Petra Polláka na vydanie zákona, ktorým sa mení a dopĺňa zákon č. 138/2019 Z. z. o pedagogických zamestnancoch a odborných zamestnancoch a o zmene a doplnení niektorých zákonov v znení neskorších predpisov , tlač 1387.)
Danko, Andrej, predseda NR SR (2016-12-06):
Ďakujem. Na vystúpenie pána poslanca – jedna faktická poznámka. Uzatváram možnosť prihlásenia faktických poznámok. Pán poslanec Vladimír Sloboda, nech sa páči.
Laurenčík, Milan, podpredseda NR SR (2020-05-14):
Pani podpredsedníčka, máte päť minút na reakciu.
Ďuriš Nicholsonová, Lucia, podpredsedníčka NR SR (2017-12-12):
Vážené panie poslankyne, vážení páni poslanci, pokračujeme v rokovaní. Poprosím povereného overovateľa, aby oznámil výsledky tajného hlasovania, a to najskôr o návrhu na voľbu člena Rady pre vysielanie a retransmisiu.
Zmajkovičová, Renáta, podpredsedníčka NR SR (2013-07-01):
Pán poslanec Hraško.
P. Hrušovský, predseda NR SR: (2005-06-21):
(Hlasovanie.) 131 prítomných, 99 za návrh, 1 proti, 30 sa zdržalo, 1 nehlasoval. Návrh sme schválili. Pán spoločný spravodajca. L. Ladányi, poslanec: Pán predseda, uznesenie výboru ma oprávňuje požiadať vás, aby ste dali hlasovať o tom, že prerokujeme tento návrh zákona ihneď v treťom čítaní.
Hrnčiar, Andrej, podpredseda NR SR (2019-06-25):
Vážené panie poslankyne, vážení páni poslanci, otváram šiesty rokovací deň 46. schôdze Národnej rady Slovenskej republiky. Na dnešnom rokovacom dni o ospravedlnenie požiadal poslanec Martin Poliačik. Podľa odhlasovanej zmeny programu pristúpime k prvému čítaniu o návrhu skupiny poslancov na vydanie zákona, ktorým sa mení a dopĺňa zákon č. 461/2003 Z. z. o sociálnom poistení v znení neskorších predpisov. Návrh zákona má tlač 1530. Návrh na jeho pridelenie na prerokovanie výborom je v rozhodnutí č. 1621. Dávam slovo poslancovi Mariánovi Kérymu, aby za skupinu poslancov návrh zákona uviedol. (Rokovanie o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 461/2003 Z. z. o sociálnom poistení v znení neskorších predpisov , tlač 1530.)